ddrg/super_eurlex huggingface dataset:
A Tanács határozata

(1999. július 29.)

egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás ideiglenes alkalmazásáról

(1999/753/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 310. cikkére, összefüggésben a 300. cikk (2) bekezdése első albekezdésének első és második mondatával,

tekintettel a Bizottság javaslatára,

mivel:

(1) A Közösség és Dél-Afrika vállalta az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás korai alkalmazására irányuló eljárások elfogadását.

(2) Az említett megállapodás levélváltás formájában történő megállapodás útján történő ideiglenes alkalmazása szükséges az említett megállapodás hatályba lépéséhez előírt eljárások elfogadásáig a Közösség és Dél-Afrika közötti együttműködés átfogó keretének biztosításához.

(3) A levélváltás formájában történő megállapodást ezért jóvá kell hagyni,

A KÖVETKEZŐKÉPPEN HATÁROZOTT:

1. cikk

A Közösség és Dél-Afrika közötti, az egyrészről az Európai Közösség és tagállamai, másrészről a Dél-afrikai Köztársaság között létrejött kereskedelmi forgalomról, fejlesztésről és együttműködésről szóló megállapodás egyes részeinek ideiglenes alkalmazását előíró, levélváltás formájában történő megállapodást a Közösség nevében a Tanács jóváhagyja.

A levélváltás formájában megkötött megállapodás szövegét, csakúgy mint a megállapodás szövegét csatolták e határozathoz.

2. cikk

A megállapodás 97. cikkének végrehajtása alkalmazásában a Bizottság képviselője elnököl az Együttműködési Tanácsban és képviseli a Közösség álláspontját a megállapodás ideiglenes alkalmazásának időtartama alatt.

Az Együttműködési Tanácson belül a Közösség álláspontját a Bizottság javaslatára a Tanács határozza meg.

3. cikk

Ez a határozat az Európai Közösségek Hivatalos Lapjában kihirdetésre kerül.

Kelt Brüsszelben, 1999. július 29-én.

a Tanács részéről

az elnök

S. Hassi

--------------------------------------------------
A Tanács határozata

(1999. december 21.)

az Európai Közösség és Macedónia Volt Jugoszláv Köztársaság között létrejött, a textiltermékek kereskedelméről szóló megállapodás ideiglenes alkalmazásáról

(1999/875/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott az Európai Közösség és Macedónia Volt Jugoszláv Köztársaság között a textiltermékek kereskedelméről szóló megállapodás megkötéséről;

(2) Ezt a megállapodást 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és Macedónia Volt Jugoszláv Köztársaság részéről való viszonosságon alapuló ideiglenes alkalmazásától függően,

A KÖVETKEZŐKÉPPEN HATÁROZOTT:

Egyetlen cikk

Az Európai Közösség és Macedónia Volt Jugoszláv Köztársaság között létrejött, a textiltermékek kereskedelméről szóló megállapodást 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és Macedónia Volt Jugoszláv Köztársaság részéről való viszonosságon alapuló ideiglenes alkalmazásától függően [1].

A megállapodás szövegét csatolták e határozathoz.

Kelt Brüsszelben, 1999. december 21-én.

a Tanács részéről

az elnök

T. Halonen

[1] Azt az időpontot, amelytől kezdve a megállapodást ideiglenes alkalmazzák, az Európai Közösségek Hivatalos Lapjának C sorozatában közzéteszik.

--------------------------------------------------
Hivatalos Lap L 340 , 31/12/1999 o. 0105 - 0105



A Tanács határozata (1999. december 17.) az Európai Közösségek Számvevőszéke nyolc tagjának kinevezéséről (1999/872/EK, ESZAK, Euratom) AZ EURÓPAI UNIÓ TANÁCSA, tekintettel az Európai Közösséget létrehozó szerződésre, és különösen annak 247. cikke (3) bekezdésére, tekintettel az Európai Szén- és Acélközösséget létrehozó szerződésre, és különösen annak 45. cikke (3) bekezdésére, tekintettel az Európai Atomenergia-közösséget létrehozó szerződésre, és különösen annak 160b. cikke (3) bekezdésére, tekintettel az Európai Parlament véleményeire [1], (1) mivel Patrick Everard úr, Jørgen Mohr úr, Antoni Castells úr, Barry Desmond úr, Giorgio Clemente úr, Armindo de Jesus de Sousa Ribeiro úr, Aunus Salmi úr és Jan O. Karlsson úr hivatali ideje 2000. február 9-én lejár; (2) mivel ezért új kinevezésekre van szükség, A KÖVETKEZŐKÉPPEN HATÁROZOTT: 1. cikk A 2000. március 1-jétől 2006. február 28-ig bezárólag tartó időszakra a következő személyeket nevezik ki a Számvevőszék tagjává: - Robert Reynders úr - Jørgen Mohr úr - Juan Manuel Fabra Valles úr - Máire Geoghegan-Quinn - Giorgio Clemente úr - Vítor Manuel da Silva Caldeira úr - Aunus Salmi úr - Jan O. Karlsson úr. 2. cikk Ezt a határozatot az Európai Közösségek Hivatalos Lapjában ki kell hirdetni. Kelt Brüsszelben, 1999. december 17-én. a Tanács részéről az elnök K. Hemilä [1] 1999. december 16-i vélemények (a Hivatalos Lapban még nem tették közzé). --------------------------------------------------
A Tanács határozata

(1999. december 21.)

a textiltermékeknek az Európai Közösség és Ukrajna közötti kereskedelméről szóló megállapodást módosító, az Európai Közösség és Ukrajna között levélváltás formájában létrejött megállapodás ideiglenes alkalmazásáról

(1999/871/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott arról, hogy az Európai Közösség és Ukrajna közötti levélváltás formájában megállapodás jöjjön létre a textiltermékeknek az Európai Közösség és Ukrajna közötti kereskedelméről szóló megállapodás módosításáról.

(2) Ezt a levélváltás formájában létrejövő megállapodást a kontingensek 1999-ben történt emelésére vonatkozó rendelkezések figyelembevételével ideiglenes alapon kell alkalmazni az aláíráshoz szükséges eljárások befejezéséig, az Ukrajna általi ideiglenes alkalmazásra is figyelemmel,

A KÖVETKEZŐKÉPPEN HATÁROZOTT:

1. cikk

A textiltermékeknek az Európai Közösség és Ukrajna közötti kereskedelméről szóló megállapodást módosító, az Európai Közösség és Ukrajna között levélváltás formájában létrejött megállapodást ideiglenes alapon kell alkalmazni annak hivatalos aláírásáig és a megállapodás Ukrajna általi ideiglenes alkalmazására is tekintettel [1].

A megállapodás szövegét csatolták e határozathoz.

2. cikk

Ezt a határozatot az Európai Közösségek Hivatalos Lapjában ki kell hirdetni.

Ez a határozat a Hivatalos Lapban való kihirdetésének napját követő napon lép hatályba.

Kelt Brüsszelben, 1999. december 21-én.

a Tanács részéről

az elnök

T. Halonen

[1] Az ideiglenes alkalmazás hatálybalépésének napját az Európai Közösségek Hivatalos Lapjának C sorozatában hirdetik ki.

--------------------------------------------------
A Tanács határozata

(1999. december 17.)

az Európai Gazdasági Közösség és a Tunéziai Köztársaság közötti, a Tunéziából származó kezeletlen olívaolajnak a Közösségbe történő behozatalára vonatkozó intézkedésekről szóló, levélváltás formájában létrejött megállapodás megkötéséről

(1999/873/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első albekezdésével,

tekintettel a Bizottság javaslatára,

mivel

(1) Az Európai Közösség és a Tunéziai Köztársaság között levélváltás formájában létrejövő megállapodás került megtárgyalásra azon intézkedéseknek a 2000. január 1. és december 31. közötti időszakra történő meghosszabbítása érdekében, amelyek a Tunéziából származó kezeletlen olívaolajnak a Közösségbe irányuló bevitelére vonatkoznak, az egyrészről az Európai Közösségek és tagállamaik, másrészről a Tunéziai Köztársaság között társulást létrehozó Euro-Mediterrán megállapodás [1] 1. jegyzőkönyve 3. cikkének megfelelően.

(2) A fenti megállapodást a Közösség nevében jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és a Tunéziai Köztársaság közötti, a Tunéziából származó kezeletlen olívaolajnak a Közösségbe történő behozatalára vonatkozó intézkedésekről szóló, levélváltás formájában létrejött megállapodást a Közösség nevében a Tanács jóváhagyja.

A megállapodás szövegét e határozat melléklete tartalmazza.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

Kelt Brüsszelben, 1999. december 17-én.

a Tanács részéről

az elnök

K. Hemilä

[1] HL L 97., 1998.3.30., 1. o.

--------------------------------------------------
Hivatalos Lap L 318 , 11/12/1999 o. 0020 - 0020



A Bizottság határozata (1999. november 16.) az Európai Atomenergia-közösségnek (Euratom) a nukleáris biztonságról szóló 1994. évi egyezményhez való csatlakozásáról (az értesítés a C(1999) 3223. számú dokumentummal történt) (1999/819/Euratom) AZ EURÓPAI KÖZÖSSÉGEK BIZOTTSÁGA, tekintettel az Európai Atomenergia-közösséget létrehozó szerződésre és különösen annak 101. cikke második bekezdésére, tekintettel az Európai Atomenergia-közösségnek a nukleáris biztonságról szóló egyezményhez való csatlakozásának jóváhagyásáról szóló, 1998. december 7-i tanácsi határozatra, mivel valamennyi tagállam szerződő fele a nukleáris biztonságról szóló egyezménynek; mivel az Európai Atomenergia-közösségnek csatlakoznia kell a nukleáris biztonságról szóló egyezményhez, A KÖVETKEZŐKÉPPEN HATÁROZOTT: 1. cikk A nukleáris biztonságról szóló egyezményhez való csatlakozást az Európai Atomenergia-közösség nevében a Bizottság jóváhagyja. Az egyezmény szövegét és az Európai Atomenergia-közösségnek az egyezmény 30. cikke (4) bekezdése iii. alpontjának rendelkezései szerinti nyilatkozatát csatolták e határozathoz. 2. cikk A csatlakozási okiratokat a Nemzetközi Atomenergia-ügynökség főigazgatójánál, az egyezmény letéteményesénél helyezik letétbe az e határozat elfogadását követő napon. Kelt Brüsszelben, 1999. november 16-án. a Bizottság részéről Margot Wallström a Bizottság tagja --------------------------------------------------
A Tanács határozata

(1999. november 15.)

a ragadós száj- és körömfájás elleni vakcina közösségi tartalékainak létrehozásáról szóló 91/666/EGK határozat módosításáról

(1999/762/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel:

(1) A ragadós száj- és körömfájás elleni védekezésre irányuló közösségi intézkedések bevezetéséről szóló, 1985. november 18-i 85/511/EGK tanácsi irányelv [3] 13. cikke (3) bekezdésének rendelkezéseivel összhangban határozat hozható sürgősségi vakcinázás korlátozott területen történő bevezetéséről abban az esetben, ha a teljes állomány levágása sem lenne elegendő a vírus felszámolásához.

(2) A 91/666/EGK tanácsi határozattal [4] ragadós száj- és körömfájás elleni közösségi vakcinatartalékok kerültek felállításra, amelyek olyan koncentrált inaktivált antigénkészleteken alapulnak, amelyek gyorsan átalakíthatók sürgősségi esetben felhasználható vakcinává, és amelyeket kijelölt telephelyeken tárolnak.

(3) Az említett határozat elfogadása óta két, a ragadós száj- és körömfájás elleni antigén közösségi tartalékai meghatározott részének kezelésére kijelölt antigénbank hagyott fel e szolgáltatás Közösség felé irányuló nyújtására vonatkozó kötelezettsége teljesítésével.

(4) A fent említett határozat 3. cikkének (3) bekezdésében foglaltak betartása érdekében, különböző okokból igény merülhet fel a Közösségen belül megfelelő telephelyek kijelölésére, ahová a ragadós száj- és körömfájás elleni vakcinatartalékok tárolás céljából szétosztásra vagy áthelyezésre kerülhetnek.

(5) A 85/511/EGK irányelv 14. cikkének (3) bekezdése szerint a Bizottságnak az a lehetősége, hogy javasolja a Tanácsnak a ragadós száj- és körömfájás elleni vakcina közösségi tartalékainak felállítását, 1991. április 1-je óta megszűnt.

(6) Annak érdekében, hogy a ragadós száj- és körömfájás elleni vakcina közösségi tartalékainak tárolás céljából különböző helyekre történő szétosztására és áthelyezésére vonatkozó igényt azonnal ki lehessen elégíteni, módosítani kell a 91/666/EGK határozatot, különösen az antigén- és vakcinabankok kijelölésére megállapított eljárások tekintetében,

ELFOGADTA EZT A HATÁROZATOT:

1. cikk

A 91/666/EGK határozat 3. cikkének (1) bekezdésében:

a) az első és a harmadik francia bekezdést el kell hagyni;

b) a bekezdés a következő új francia bekezdéssel egészül ki:

"– bármely más, a 10. cikkben megállapított eljárással összhangban kijelölt létesítmény."

2. cikk

Ennek a határozatnak a tagállamok a címzettjei.

Kelt Brüsszelben, 1999. november 15-én.

a Tanács részéről

az elnök

K. Hemilä

[1] 1999. október 6-i vélemény (a Hivatalos Lapban még nem tették közzé).

[2] 1999. október 20-i vélemény (a Hivatalos Lapban még nem tették közzé).

[3] HL L 315., 1985.11.26., 11. o. A legutóbb a 92/380/EGK határozattal (HL L 198., 1992.7.17., 54. o.) módosított irányelv.

[4] HL L 368., 1991.12.31., 21. o.

--------------------------------------------------
A Tanács határozata

(1999. december 21.)

az Európai Közösség és a Kínai Népköztársaság között levélváltás formájában létrejött, a textiltermékek kereskedelméről szóló megállapodás módosításának ideiglenes alkalmazásáról

(1999/876/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) a Bizottság a Közösség nevében tárgyalásokat folytatott az Európai Közösség és a Kínai Népköztársaság között, – a legutóbb az 1998. november 20-án parafált, levélváltás formájában létrejött megállapodással módosított – az Európai Közösség a Kínai Népköztársaság között létrejött, a textiltermékek kereskedelméről szóló megállapodásnak, valamint az 1995. január 19-én parafált, az Európai Közösség és a Kínai Népköztársaság között az MFA kétoldalú megállapodás hatálya alá nem tartozó textiltermékek kereskedelméről szóló megállapodásnak a módosításáról szóló, levélváltás formájában létrejött megállapodás megkötéséről;

(2) a levélváltás formájában létrejött megállapodást 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazásától függően,

A KÖVETKEZŐKÉPPEN HATÁROZOTT:

1. cikk

A Pekingben, 1999. december 6-án parafált, az Európai Közösség és a Kínai Népköztársaság között a levélváltás formájában létrejött megállapodást, amely a legutóbb az 1998. november 20-án parafált, levélváltás formájában létrejött megállapodással módosított, az Európai Közösség a Kínai Népköztársaság között a textiltermékek kereskedelméről létrejött megállapodást, valamint az 1995. január 19-én parafált, az Európai Közösség és a Kínai Népköztársaság között az MFA kétoldalú megállapodás hatálya alá nem tartozó textiltermékek kereskedelméről szóló megállapodást módosítja, 2000. január 1-jétől ideiglenesen kell alkalmazni az annak megkötéséhez szükséges eljárások befejezéséig és a Kínai Népköztársaság részéről való viszonosságon alapuló ideiglenes alkalmazásától függően.

A levélváltás formájában létrejött megállapodás szövegét csatolták e határozathoz.

2. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1999. december 21-én.

a Tanács részéről

az elnök

T. Halonen

--------------------------------------------------
A Tanács határozata

(1999. december 21.)

a textiltermékeknek az Európai Közösség és a Fehérorosz Köztársaság közötti kereskedelméről szóló megállapodást módosító, az Európai Közösség és a Fehérorosz Köztársaság között levélváltás formájában létrejött megállapodás ideiglenes alkalmazásáról

(1999/869/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 300. cikke (2) bekezdésének első mondatával,

tekintettel a Bizottság javaslatára,

mivel:

(1) A Bizottság a Közösség nevében tárgyalásokat folytatott arról, hogy levélváltás formájában megállapodás jöjjön létre a Fehérorosz Köztársasággal megkötött, a textiltermékek kereskedelméről szóló meglévő kétoldalú megállapodás és jegyzőkönyvek felülvizsgálatáról és kiterjesztéséről.

(2) Ezt a levélváltás formájában létrejövő megállapodást a kontingensek 1999-ben történt emelésére vonatkozó rendelkezések figyelembevételével ideiglenes jelleggel a lehető legrövidebb időn belül, még az 1999. év vége előtt, e határozatnak a Hivatalos Lapban történő kihirdetése után, az aláíráshoz szükséges eljárások befejezéséig alkalmazni kell, a Fehérorosz Köztársaság általi ideiglenes alkalmazás függvényében,

ELFOGADTA EZT A HATÁROZATOT:

1. cikk

A textiltermékeknek az Európai Közösség és a Fehérorosz Köztársaság közötti kereskedelméről szóló megállapodást módosító, az Európai Közösség és a Fehérorosz Köztársaság között levélváltás formájában létrejött megállapodást ideiglenes jelleggel alkalmazni kell annak hivatalos aláírásáig és a megállapodás Fehérorosz Köztársaság által történő ideiglenes alkalmazásának függvényében [1].

A megállapodás szövegét csatolták e határozathoz.

2. cikk

Ezt a határozatot az Európai Közösségek Hivatalos Lapjában ki kell hirdetni.

Ez a határozat a Hivatalos Lapban való kihirdetésének napján lép hatályba.

Kelt Brüsszelben, 1999. december 21-én.

a Tanács részéről

az elnök

T. Halonen

[1] Az ideiglenes alkalmazás hatálybalépésének napját az Európai Közösségek Hivatalos Lapjában – C sorozat – hirdetik ki.

--------------------------------------------------
A Bizottság határozata

(1999. május 20.)

a tagállamok által a húsipari termékek behozatalára feljogosított harmadik országbeli létesítmények ideiglenes jegyzékeinek megállapításáról szóló 97/569/EK határozat módosításáról

(az értesítés a C(1999) 1352. számú dokumentummal történt)

(EGT vonatkozású szöveg)

(1999/336/EK)

AZ EURÓPAI KÖZÖSSÉGEK BIZOTTSÁGA

tekintettel az Európai Közösséget létrehozó szerződésre,

tekintettel a legutóbb a 98/603/EK tanácsi határozattal [1] módosított, az egyes állati eredetű termékek, halászati termékek és élő kéthéjú kagylók tagállamokba történő behozatalára jogosult harmadik országbeli létesítmények átmeneti időszakra szóló, ideiglenes jegyzékei összeállításának feltételeiről szóló, 1995. június 22-i 95/408/EK tanácsi határozatra [2] és különösen annak 2. cikke (1) bekezdésére,

(1) mivel a legutóbb a 98/346/EK bizottsági határozattal [3] módosított 97/569/EK bizottsági határozat [4] megállapította a húsipari termékek előállításával foglalkozó harmadik országbeli létesítmények ideiglenes jegyzékeit;

(2) mivel a Cseh Köztársaság és Románia megküldte a húsipari termékek előállításával foglalkozó létesítmények jegyzékét, amelyek tekintetében az illetékes hatóságok igazolják, hogy a létesítmények összhangban vannak a közösségi szabályokkal;

(3) mivel a Cseh Köztársaság és Románia tekintetében ezért megállapítható a húsipari termékek előállításával foglalkozó létesítmények ideiglenes jegyzéke; mivel a 97/569/EK bizottsági határozatot ezért ennek megfelelően módosítani kell;

(4) mivel az e rendeletben előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 97/569/EK határozat melléklete az e határozat mellékletének szövegével egészül ki.

2. cikk

Ezt a határozatot 1999. május 20-tól kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1999. május 20-án.

a Bizottság részéről

Franz Fischler

a Bizottság tagja

[1] HL L 289., 1998.10.28., 36. o.

[2] HL L 243., 1995.10.11., 17. o.

[3] HL L 154., 1998.5.28., 35. o.

[4] HL L 234., 1997.8.26., 16. o.

--------------------------------------------------

ANEXOBILAGANHANGΠАРАРТΗΜΑANNEXANNEXEALLEGATOBIJLAGEANEXOLIITEBILAGA

"País: REPUBLICA CHECALand: DEN TJEKKISKE REPUBLIKLand: TSCHECHISCHE REPUBLIKXώρα: TΣEXIKH ΔHMOKPATIACountry: CZECH REPUBLICPays: RÉPUBLIQUE TCHÉQUEPaese: REPUBBLICA CECALand: TSJECHISCHE REPUBLIEKPaís: REPÚBLICA CHECAMaa: TŠEKIN TASAVALTALand: TJECKISKA REPUBLIKEN

1 | 2 | 3 | 4 | 5 |

CZ 95 | Mäsokombinát Martinov a. s. | OSTRAVA | Martinov | PMP |

CZ 318 | Bilbo | MOST | | PMP |

CZ 931 | Drůbežářské závody a. s. | KLATOVY | KLATOVY | PMP |

CZ 932 | Adex a. s. | LOMUTACHOVA | TACHOV | PMP |

CZ 962 | MSDZ PROMPT a. s. závod | MODŘICE | BRNO-VENKOV | PMP |

País: RUMANÍALand: RUMÆNIENLand: RUMÄNIENΧώρα: POYMANIACountry: ROMANIAPays: ROUMANIEPaese: ROMANIALand: ROEMENIËPaís: ROMÉNIAMaa: ROMANIALand: RUMÄNIEN

1 | 2 | 3 | 4 | 5 |

141 | SC Hannah Constanta SRL | Constanta | | PMP" |

--------------------------------------------------
A Bizottság határozata

(1999. szeptember 10.)

a harmadik országból behozott egyes termékszállítmányok fizikai ellenőrzésének csökkentett gyakoriságáról szóló 94/360/EK bizottsági határozatnak a 97/78/EK tanácsi irányelv alapján történő módosításáról

(az értesítés a C (1999) 2784. számú dokumentummal történt)

(EGT vonatkozású szöveg)

(1999/609/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állategészségügyi védelemre vonatkozó állat-egészségügyi intézkedésekről szóló megállapodás megkötéséről szóló 1999/201/EK tanácsi határozatra [1] és különösen annak 3. cikkére,

tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló 97/78/EK tanácsi irányelvre [2] és különösen annak 10. cikkének (3) bekezdésére,

(1) mivel – az 1999/201/EK tanácsi határozat 3. cikkével összhangban – a Közösség külső határain végrehajtott állatorvosi vizsgálatok gyakorisága tekintetében fontos az Európai Közösség és a kanadai kormány között megkötött egyezmény alkalmazásához szükséges intézkedések megtétele;

(2) mivel a 97/78/EK irányelv 10. cikkének (3) bekezdése célul tűzi ki, hogy az ellenőrzések gyakoriságának az állatorvosi egyenértékűségi egyezmény megkötéséből eredő csökkentését be kell emelni a közösségi törvényhozásba;

(3) mivel ilyen feltételek mellett módosítani kell a 94/360/EK bizottsági határozat II. mellékletét a harmadik országból behozott egyes termékszállítmányok fizikai ellenőrzésének csökkentett gyakoriságára vonatkozóan a legutóbb az 1999/302/EK bizottsági határozattal [3] módosított 90/675/EGK tanácsi irányelv [4] alapján annak érdekében, hogy az Európai Közösség és Kanada kormánya közötti állatorvosi egyezmény 11. cikkének és VIII. mellékletének követelményeit figyelembe vegyék;

(4) mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 94/360/EK határozat II. melléklete a következő francia bekezdéssel egészül ki:

"– Kanada esetében az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állategészségügyi védelemre vonatkozó állat-egészségügyi intézkedésekről szóló megállapodás megkötéséről szóló, 1998. december 14-i 1999/201/EK tanácsi határozat [1] HL L 71., 1999.3.18., 1. o. 11. cikkében és VIII. mellékletében meghatározott gyakoriságokat."

2. cikk

Ennek a határozatnak a tagállamok a címzettjei.

Kelt Brüsszelben, 1999. szeptember 10-én.

a Bizottság részére

Franz Fischler

a Bizottság tagja

[1] HL L 71., 1999.3.18., 1. o.

[2] HL L 24., 1998.1.30., 9. o.

[3] HL L 117., 1999.5.5., 58. o.

[4] HL L 158., 1994.6.25., 41. o.

--------------------------------------------------